stanford-oval/wikipedia huggingface dataset:
American Idol (2. tuotantokausi)

American Idolin toinen tuotantokausi alkoi 19. tammikuuta 2003 ja päättyi 20. toukokuuta 2003. Tästä vuodesta eteenpäin on ollut vain yksi juontaja, Ryan Seacrest.
Koelaulut

Koelaulut pidettiin New Yorkissa, Los Angelesissa, Miamissa, Detroitissa, Atlantassa, Nashvillessa ja Austinissa syksyllä 2002.
Semifinaalit

Formaattia muutettiin hieman toisella kaudella; kolmenkymmenen henkilön ryhmän sijaan semifinalistit jaettiin neljään kahdeksan henkilön ryhmään.
32 semifinalistia (ensimmäisellä kaudella heitä oli 30) olivat:
J.D. Adams
"All In Love Is Fair" (Stevie Wonder)
Clay Aiken
Juanita Barber
"What About the Children"
Rebecca Bond
"Caught Up In The Rapture" (Anita Baker, 1986)
Kimberly Caldwell
Sylvia Chibiliti
"Didn't We Almost Have It All" (Whitney Houston, 1988)
Corey Clark
Samantha Cohen
"Something He Can Feel"
Candice Coleman
"Piece of My Heart" (Janis Joplin, 1968)
Equoia Coleman
"The Way We Were" (Barbra Streisand, 1973)
Chip Days
"Song For You"
"Rock With You" (Michael Jackson, 1980)
Julia DeMato
Meosha Denton
"How Do I Live" (LeAnn Rimes, 1997)
Patrick Fortson
"Un-Break My Heart" (Toni Braxton, 1996)
Jennifer Fuentes
"I Wanna Dance With Somebody" (Whitney Houston, 1987)
Louis Gazzara
"How Am I Supposed to Live Without You" (Michael Bolton, 1990)
Josh Gracin
Charles Grigsby
Ashley Hartman
"Touch Me In the Morning"
Kimberly Kelsey
"It's All Coming Back to Me Now" (Céline Dion, 1996)
Patrick Lake
"When I See You Smile" (Bad English, 1989)
Kimberley Locke
Vanessa Olivarez
Bettis Richardson
"Thank You" (Dido, 1999)
Jordan Segundo
"For Your Love"
Hadas Shalev
"You Light Up My Life" (Debby Boone, 1977)
Nasheka Siddall
Open My Heart" (Madonna, 1987)
"Wind Beneath My Wings" (Bette Midler, 1989)
Jacob John Smalley
"Anytime"
Rickey Smith
Ruben Studdard
Trenyce
George Trice
"Unchained Melody"
Yllättävä käänne toi neljä Hollywoodissa pudonnutta kilpailijaa takaisin villi kortti -kierrokselle:
Aliceyn Cooney
Janine Falsone
"We Belong" (Pat Benatar, 1985)
Olivia Mojica
"Because You Loved Me" (Céline Dion, 1996)
Carmen Rasmusen
"Can't Fight the Moonlight" (LeAnn Rimes, 2000)
Kiistanalaisuutta syntyi, kun semifinalisti Frenchie Davis joutui jättämään ohjelman, koska neljä vuotta ennen ohjelmaa otettuja yläosattomia kuvia löytyi lapsiporno-sivustolta.
Julkaisut > Pääjulkaisut

American Idol Season 2: All-Time Classic American Love Songs
"Flying Without Wings" (Ruben Studdard)
"Bridge over Troubled Water/This Is the Night" (Clay Aiken)
Measure of a Man (Clay Aiken)
Soulful (Ruben Studdard)
"Sorry 2004" (Ruben Studdard)
"8th World Wonder" (Kimberley Locke)
"The Way/Solitaire" (Clay Aiken)
"What If" (Ruben Studdard)
One Love (Kimberley Locke)
Josh Gracin (Josh Gracin)
Merry Christmas with Love (Clay Aiken)
I Need an Angel (Ruben Studdard)
"Coulda Been" (Kimberley Locke)
Based on a True Story (Kimberley Locke)
Favorite State of Mind (Josh Gracin)
Julkaisut > Pienemmät tai itsenäiset julkaisut

(Tässä ei ole ennen Idolia julkaistua materiaalia)
The One (Vanessa Olivarez)
Jordan (Jordan Segundo)
Carmen (Carmen Rasmusen)
Corey Clark (Corey Clark)
Charles Grigsby (Charles Grigsby)
Use Your Gift (Quiana Parler)
Lähde
Reaalikoe

Reaalikoe on yksi ylioppilastutkinnossa järjestettävistä kokeista, jossa testataan reaaliaineiden osaamisen tasoa. Reaaliaineiksi luetaan kaikki muut lukion lukuaineet paitsi kielet ja matematiikka. Nykyisin reaalikokeen aineet ovat uskonto (joko evankelis-luterilainen tai ortodoksinen), elämänkatsomustieto, psykologia, filosofia, historia, yhteiskuntaoppi, fysiikka, kemia, biologia ja maantiede, sekä uusimpana tulokkaana vuodesta 2007 lähtien myös terveystieto.
Vuosina 1921–2005 ylioppilaskirjoituksiin kuului niin kutsuttu vanha reaalikoe, jossa kaikkien reaaliaineiden tietämys mitattiin samassa koetilanteessa. Kevään 2006 uudistuksessa reaalikoe muutettiin ainereaaliksi, jossa kirjoitetaan yhdessä kokeessa vain yksi reaaliaine. Uudistuksella pyrittiin vastaamaan kritiikkiin, jonka mukaan vanha reaalikoe ei ollut yksittäisen aineen osalta vaativuudeltaan ja laajuudeltaan samalla tasolla kuin esimerkiksi matematiikassa. Katsottiin, että vanha koe mittasi "lukeneisuussivistystä", jonka merkitystä nykyaikana on kyseenalaistettu: erityisesti monikulttuuristumisen ja Internetin myötä käsitteen sivistys merkitys on epämääräistynyt. Toisaalta uutta koetta on niin ikään kritisoitu yleissivistyksen (laaja-alainen osaaminen) mittaamatta jäämisestä.
Vanha reaalikoe

Reaalikoe on ollut osa ylioppilaskirjoituksia vuoden 1921 ylioppilastutkintoasetuksesta lähtien. Tuohon vuoteen asti ylioppilaskirjoituksiin olivat kuuluneet vain kielten ja matematiikan kokeet, tosin vielä 1920-luvullakin esim. mekaniikan tehtäviä oli myös matematiikan kokeessa.
Syksyyn 2005 asti käytössä oli niin kutsuttu vanha reaalikoe. Tällöin kaikkien reaaliaineiden tietämys testattiin yhdessä kokeessa. Alkujaan kysymyksiä oli viidestä aineesta tai aineryhmästä:
uskonto,
psykologia ja filosofia,
historia ja yhteiskuntaoppi,
fysiikka ja kemia sekä
biologia ja maantiede.
Myöhemmin monen aineen aineryhmät hajotettiin historia ja yhteiskuntaoppi -ryhmää lukuun ottamatta: näin fysiikka ja kemia sekä biologia ja maantiede saivat täysin omat kysymyksensä, samoin kuin psykologia ja filosofia vuodesta 1996 alkaen.
Kaikkiaan kokeessa oli alkujaan noin 30, myöhemmin jopa yli 60 kysymystä,  joista halutessaan sai aluksi vastata haluamaansa määrään tehtäviä (jopa kaikkiin), mutta vuonna 1932 vastausten määrä rajattiin kymmeneen, ja vuonna 1993 kahdeksaan. Välillä oli voimassa myös ehto, että oli vastattava vähintään kolmeen eri aineeseen, mikä poistui 1993.  Kokelas valitsi vasta koetilanteessa, mihin ja minkä aineiden kysymyksiin vastaa. Ainoana rajoituksena oli, että uskontoa koskien piti etukäteen ilmoittaa, vastaako evankelisluterilaisen uskonnon, ortodoksisen uskonnon vai elämänkatsomustiedon kysymyksiin. Jokaisesta vastauksesta annettiin 0 – 6 pistettä. Poikkeuksena olivat kokeeseen vuonna 1965 lisätyt tavallista vaikeammat ns. jokerikysymykset, joita siitä lähtien oli aina yksi jokaisesta aineesta; niihin annetut vastaukset arvosteltiin asteikolla 0 – 9.  Kokeessa sai myös vastata usean eri aineen tehtäviin, mikä käytännössä tarkoitti, että kokelaan valinnanmahdollisuudet olivat tällöin noin kymmenkertaiset ainereaaliin nähden. Tästä huolimatta monien reaaliaineiden osallistujien taso nousi merkittävästi uudistuksen myötä.
Uusi reaalikoe eli ainereaali > Aineiden jako

Uudessa reaalikokeessa kirjoitetaan vain yhden reaaliaineen koe reaalikoepäivää kohti. Ainereaaleja voi kirjoittaa korkeintaan kuusi. Reaalikoepäiviä on tutkintokertana kaksi, ja aineet on jaoteltu näille kahdelle päivälle. Jako perustuu todennäköisiin suosikkipareihin eri reaaliaineissa: esimerkiksi historian ja yhteiskuntaopin kokeet ovat eri päivinä, niin että molemmat on mahdollista kirjoittaa. Ensimmäisenä päivänä on psykologian, filosofian, historian, fysiikan ja biologian kokeet. Viikon päästä toisena ainereaalikoepäivänä on uskonnon, elämänkatsomustiedon, yhteiskuntaopin, terveystiedon, kemian ja maantieteen kokeet.
Uusi reaalikoe eli ainereaali > Pisteytys

Ainereaalissa pisteytys ja tehtävien määrä vaihtelee. Tehtäviä ja vastauksia (tehtävien määrä/vastausten enimmäismäärä) on eri aineissa ylioppilastutkinnon sähköistymisen seurauksena seuraavasti: uskonto 9/5, elämänkatsomustieto 9/5, psykologia 9/5, filosofia 9/5, historia 9/5, yhteiskuntaoppi 9/5, fysiikka 11/7, kemia 11/7, biologia 11/7, maantiede 9/5 ja terveystieto 9/5. Tehtävät arvostellaan asteikolla pääsääntöisesti asteikolla 0–20 p, mutta luonnontieteissä asteikolla 0-15 p. Niin kutsutut jokeritehtävät (3 kappaletta/aine) asteikolla 0–30 p, luonnontieteissä 0-20 p. Kaikissa ainereaaleissa ensimmäinen  kaikille pakollinen tehtävä arvostellaan asteikolla 0-20 p. Ainereaalin maksimipistemääräksi muodostuu täten 120 p. Jokaisessa aineessa on lisäksi oppiainerajat ylittäviä tehtäviä, joissa tarvitaan muidenkin aineiden tietoja täysien pisteiden saamiseksi. Näiden määrää ei ole ennakkoon määrätty ja kukin ainejaosto tekee päätökset kyseisten tehtävätyyppien osalta. Ylioppilastutkintolautakunnan ohjeissa (2023) kuitenkin määrätään, ettei oppiainerajat ylittävissä tehtävissä saa edellyttää toisen oppiaineen "yksityiskohtaisia tietoja eikä taitoja", mitä linjausta on pidetty tulkinnanvaraisena. Ainerajat ylittävät tehtävät arvostelee alustavasti kyseisen kokeen ainetta opettava aineenopettaja. Lopullisen arvostelun tekee kyseisen aineen sensori. Ainerajat ylittäviä tehtäviä ei merkitä erikseen. Oppiainerajat ylittävät tehtävät otettiin reaalikokeen pysyväksi elementiksi keväästä 2023 alkaen, vaikkakin niitä oli esiintynyt jo aiemmin.
Arvostelu

Tehtävät arvostelee ensin lukion aineenopettaja, joka lähettää kokeet ylioppilaslautakunnan sensorille. Tämä tarkastaa kokeet vielä kerran ja tekee tarvittaessa muutoksia pisteytykseen. Arvosana tulee ylioppilaskokelaiden suhteellisesta pistejakaumasta (Gaussin käyrä), josta muodostetaan pisterajat. Huipputuloksia (laudatur) on vähän, vain 5% kaikista kokelaista. Vastaavasti keskitason arvosanoja (magna, cum laude, lubenter) tulee suhteellisen paljon. Jos tutkinnon pisteet jäävät alle approbaturin pisterajan, tutkinto on hylätty (improbatur). Kompensaation avulla opiskelija, joka on saanut yhdessä pakollisessa kokeessa hylätyn arvosanan, voi päästä ylioppilaaksi – tällöin muut, paremmat arvosanat kompensoivat tulosta.
Aiheesta muualla

Ylioppilastutkinto
Reaaliaineiden kokeiden ohjeet
Opetushallitus
Unkarilainen notaatio

Unkarilainen notaatio on ohjelmoinnissa käytetty nimeämiskäytäntö, jossa muuttujan nimi ilmaisee sen tyypin tai käyttötarkoituksen. Unkarilaisessa notaatiossa muuttujan varsinaisen nimen eteen sijoitetaan pieniä kirjaimia, joiden tarkoitus on muistuttaa ohjelmoijaa muuttujan tyypistä tai käyttötavasta.
Unkarilaista notaatiota on kahta eri tyyppiä: Systems Hungarian ja Apps Hungarian. Näistä ensimmäisessä muuttujan nimen eteen sijoitetaan merkintä muuttujan tietotyypistä ja jälkimmäisessä muuttujan käyttötarkoituksesta.
Historia

Alkuperäisen unkarilaisen notaation – jota nykyisin kutsutaan Apps Hungarianiksi – keksi unkarilaissyntyinen Charles Simonyi. Unkarilainen notaatio on saanut nimensä unkarilaisesta tavasta kirjoittaa henkilön sukunimi ennen etunimeä. Simonyista tuli myöhemmin Microsoftin pääarkkitehti, ja merkintätapaa on käytetty Microsoftin Windows-tuotteissa.
Termi Apps Hungarian sai nimensä siitä, että sentyyppistä nimeämiskäytäntöä käytettiin Microsoftin sovellusohjelmia (engl. application) kehittävällä osastolla. Systems Hungariania käytettiin myöhemmin Windows-kehitysryhmässä. Simonyin unkarilaisen notaation määrittelevä artikkeli puhuu muuttujien etuliitteistä, jotka ilmaisevat muuttujien "tyypin". Simonyi tarkoitti tällä lähinnä muuttujan semantiikka, mitä tapaa Apps Hungarian noudattaa. Jotkin Simonyin esimerkeistä ovat kuitenkin melko epäsemanttisia, joten Systems Hungarianiakaan ei voi pitää "vääränä" merkintätapana.
Apps Hungarian ja Systems Hungarian

Systems Hungarianin ja Apps Hungarianin ero on etuliitteen käyttötavassa. Systems Hungarianissa etuliite ilmoittaa muuttujan tietotyypin tai toteutustavan:
ulTime: etumerkitön pitkä kokonaisluku (engl. unsigned long), johon on tallennettu aika
szFilename: NUL-merkkiin päättyvä merkkijono, johon on tallennettu tiedostonnimi
Apps Hungarianissa etuliite taas muistuttaa muuttujan käyttötarkoituksesta:
rwPosition: paikkatieto, joka tarkoittaa riviä (engl. row)
usName: muuttujassa on "vaarallinen" merkkijono (engl. unsafe string), joka täytyy muuttaa vaarattomaksi ennen kuin sitä voi käyttää
Kritiikkiä

Unkarilainen notaatio saattaa johtaa lukemiskelvottomiin muuttujien ja funktioiden nimiin, kuten lpcstrFilename ("32-bittinen osoitin (engl. long pointer) vakiomerkkijonoon jossa on tiedostonnimi").
Unkarilaista notaatiota vastaan on puhunut mm. Linus Torvaldsin ja Linux-ytimen tyylioppaan mukaan "se on aivovaurioitunutta ja vain hämmentää ohjelmoijaa" perusteena että ohjelmointikielen kääntäjä tunnistaa ja pystyy tarkistamaan tietotyypin.
Bjarne Stroustrup on myös kritisoinut notaation käyttöä geneeriseen ohjelmointiin kykenevissä kielissä sanoen, että se ".. yksinkertaisesti monimutkaistaa ja vähentää abstraktiota".
.NETissä myös Microsoft on luopunut käytännöstä ja .NET Framework Guidelines suosittelee olemaan käyttämättä sitä.
Aiheesta muualla

Charles Simonyi: Program Identifier Naming Conventions (Arkistoitu – Internet Archive) (PDF) (englanniksi)
Kajaanin ammattikorkeakoulu

| Kajaanin ammattikorkeakoulu |
| --- | --- |

Motto:  Pieni suuri ammattikorkeakoulu
Perustettu:  1992
Rehtori:  Matti Sarén
Toimipaikat:  Kajaani
Opiskelijamäärä:  2 210
Kotisivu:  kamk.fi
Kajaanin ammattikorkeakoulu (KAMK) on Kajaanissa sijaitseva korkeakoulu. Kajaanin ammattikorkeakoulu valittiin vuoden 2011 maaliskuussa Suomen parhaaksi ammattikorkeakouluksi Talouselämä-lehden mittariston perusteella. KAMK:issa on noin 2 500 opiskelijaa ja 220 työntekijää. Kajaanin Ammattikorkeakoulu Oy:n omistaa Kajaanin kaupunki. Yhtenäinen kampusalue sijaitsee lähellä keskustaa Vimpelinlaaksossa. Vuokatti on noin puolen tunnin ajomatkan päässä.
Kajaanin lisäksi koulutusta järjestetään eri hankkeiden ja yhteistyökorkeakoulujen kanssa myös muun muassa Kuusamossa, Raahessa ja Pyhäjärvellä.
Ammattikorkeakoulututkinto on korkeakoulututkinto, jonka laajuus on alasta riippuen 210–240 opintopistettä. Opiskelu kestää noin 3,5–4 vuotta. Opintoihin kuuluu työharjoittelua.Ylemmän ammattikorkeakoulututkinnon kelpoisuusvaatimuksina on ammattikorkeakoulun perustutkinto tai alempi korkeakoulututkinto ja vähintään kahden vuoden työkokemus alalta ammattikorkeakoulututkinnon tai muun soveltuvan korkeakoulututkinnon jälkeen. Ylemmän ammattikorkeakoulun laajuus on 60–90 opintopistettä.
Tutkintoihin sisältyy myös englanninkielisiä koulutusohjelmia. Ammattikorkeakoulututkintoon johtavan koulutuksen lisäksi järjestetään ammatillisia erikoistumisopintoja, täydennyskoulutusta ja avointa ammattikorkeakouluopetusta.
KAMK'30-strategian vision mukaisesti KAMK on vuonna 2030 pieni suuri korkeakoulu.
Osan opinnoista voi suorittaa myös ulkomailla joko harjoittelussa tai opiskelemalla yhteistyökorkeakouluissa. Normaalin opiskelijavaihdon lisäksi tradenomi- ja restonomiopiskelijoilla on mahdollisuus suorittaa kaksoistutkinto Kajaanin ammattikorkeakoulun yhteistyökorkeakoulussa Saksassa. Tällöin voidaan suorittaa osa opinnoista Hochschule Heilbronnissa ja opiskelija saa valmistuttuaan tradenomi- tai restonomitutkinnon lisäksi myös Bachelor of Arts- tai Bachelor of Arts in Tourism Management -tutkinnon Saksasta.
Koulutusohjelmat

Engalnninkieliset tutkinnot:
Bachelor´s Degree In International Business
Bachelor´s Degree in Sports and Leisure Management
Bachelor´s Degree in Tourism
Bachelor’s Degree in Nursing
Bachelor´s Degree in Esports Business
Bachelor’s Degree in Business Information Technology, Game Development
Bachelor’s Degree in Information Technology, Software Development in the Age of AI
Bachelor’s Degree in Sports Coaching and Business Management
Master’s Degree in Game Business Management
Master’s Degree in Game Business Management (Engineering)
Master’s Degree in International Business Management
Suomenkieliset tutkinnot:
Ensihoitajakoulutus
Insinöörikoulutus
Liikunnanohjaajakoulutus
Restonomikoulutus
Sairaanhoitajakoulutus
Sosionomikoulutus
Terveydenhoitajakoulutus
Tradenomikoulutus
Koulutusohjelmat > Ensihoitajakoulutus

Opetus- ja kulttuuriministeriö myönsi alkuvuodesta 2023 oikeuden KAMK:ille käynnistää ensihoitajakoulutuksen Kajaanissa.
Koulutusohjelmat > Insinöörikoulutus

Insinöörikoulutusta on tarjolla kone- ja tuotantotekniikan, rakennustekniikan tai tietotekniikan koulutusohjelmassa.
Kone- ja tuotantotekniikassa suuntautumismahdollisuuksina ovat robotiikka, kaivostuotanto, koneensuunnittelu, kunnossapito, numeerisesti ohjattu tuotanto, tuotannon johtaminen sekä virtuaalituotanto.
Rakennustekniikan koulutusohjelmassa perehdytään rakennustuotantoon, kiinteistöjen kunnossapitoon ja korjausrakentamiseen. Suuntautumisvaihtoehtoja ovat tuotantotekniikka, isännöinti ja puunrakentaminen. Valmistuneilla opiskelijoilla on rakennustöiden vastaavan työnjohtajan pätevyys.
Tieto- ja viestintätekniikan koulutusohjelmassa opiskelija valitsee suuntautumisvaihtoehdokseen älykkäät järjestelmät tai peliteknologian. Älykkäät järjestelmä -koulutuksessa painotetaan älykkäisen järjestelmien elektroniikan, tietoliikenteen, tietokantojen ja käyttöliittymien suunnittelu ja toteutusta. Peliteknologian opinnoissa erikoistutaan ohjelmistosuunnitteluun ja opintojen pääpaino on 3D-reaaliaikagrafiikan, pelimoottoreiden ja sulatettujen järjestelmien ohjelmoinnissa. Tieto- ja viestintätekniikan insinööriopintoja voi opiskella myös Datasta tekoälyyn -koulutuksessa. Koulutuksessa perehdytään tekoälyyn liittyvien työkalujen ja järjestelmien sovellusalueelle. Opintojen pääpaino on tekoälyn käytännön toteutuksessa ja hyödyntämisessä.
Koulutusohjelmat > Liikunnanohjaajakoulutus

Liikunnanohjaajakoulutus tarjoaa liikunnan ja vapaa-ajan koulutusohjelman liikunta-alan koulutus-, suunnittelu- ja kehittämistehtäviin. Koulutusohjelman syventävistä opintokokonaisuuksista on mahdollista valita opintoja terveysliikuntaan, lasten ja nuorten liikuntaan, hyvinvointimatkailun tai liiketoimintaosaamiseen liittyen. Koulutuksessa opitaan vuorovaikutustaitoja, viestintää ja yrittäjyyttä sekä perehdytään motoriseen oppimiseen ja liikuntakasvatukseen sekä matkailuun. On myös mahdollista opiskella englanninkielisessä koulutuksessa Sports and Leisure Management.
Koulutusohjelmat > Restonomikoulutus

Restonomikoulutuksen suuntautumisvaihtoehtona ovat aktiviteettimatkailu sekä matkailupalvelujen tuottaminen ja kehittäminen. Matkailun koulutusohjelmassa on lisäksi mahdollisuus suorittaa kaksoistutkinto ulkomailla.
Aktiviteettimatkailussa perehdytään erityisesti luontopohjaisiin ulkoilma-aktiviteetteihin sekä matkailijan kokonaisvaltaiseen hyvinvointiin ja sen huomioimiseen. Aktiviteettimatkailun suuntautumisvaihtoehto toteutetaan yhteistyössä liikunnanohjaajakoulutuksen kanssa
Matkailupalvelujen tuottamisen ja kehittämisen suuntautumisvaihtoehdossa perehdytään majoitus- sekä ravitsemistoimintaan ja opitaan hyödyntämään kansallisen ja paikallisen kulttuurin ominaispiirteitä. Opintojen aikana kehitetään osaamista muun muassa suunnittelemalla, toteuttamalla ja arvioimalla monenlaisia matkailutuotteita. Matkailua on myös mahdollista opiskella englanninkielisessä Tourism -koulutuksessa
Koulutusohjelmat > Sairaanhoitajakoulutus

Sairaanhoitajakoulutus koostuu terveyden edistämisen, sisätauti-kirurgisen hoitotyön, perhehoitotyön, ikääntyneen hoitotyön, mielenterveys- ja päihdeasiakkaan hoitotyön sekä palliatiivisen hoidon kokonaisuuksista. Hoitotyön vaihtoehtoiset ammattiopinnot valitaan opintojen loppuvaiheessa.
Koulutusohjelmat > Sosionomikoulutus

Sosionomiopinnoissa painopiste on varhaiskasvatuksessa ja sosiaalipedagogiikkassa, kuntouttavassa työoteeessa sekä palveluohjaus eri elämänvaiheissa. Koulutuksen yhteydessä on mahdollisuus hakkia varhaiskasvatuksen sosionomin kelpoisuuden. Tämän jälkeen pystyy toimimaan sosiaalialan yksikkötason johtotehtävissä.
Koulutusohjelmat > Terveydenhoitajakoulutus

Terveydenhoitajat saavat valmistuttuaan oikeuden käyttää myös sairaanhoitajan tutkintonimikettä. Terveydenhoitajien ammatillinen osaaminen koostuu terveyttä edistävästä terveydenhoitajatyöstä, yksilön, perheen ja yhteisön asiakaslähtöisestä terveydenhoitajatyöstä, terveellisen ja turvallisen ympäristön edistämisestä, yhteiskunnalliseta terveydenhoitajatyöstä sekä terveydenhoitajatyön johtamisesta ja kehittämisestä.
Koulutusohjelmat > Tradenomikoulutus

Tradenomikoulutuksessa on liiketalouden ja tietojenkäsittelyn koulutusohjelma. Liiketalouden koulutusohjelmasta opiskelijat valitsevat markkinoinnin tai taloushallinnon suuntautumisvaihtoehdon.  Liiketalouden koulutusohjelmassa opiskelija kehittää kielitaitoa sekä vuorovaikutus- ja ryhmätyötaitoja. Taloushallinnon opinnot tähtäävät yritysten taloushallinto-, verotus- ja sopimusoikeuden hallintaan. Liiketalouden koulutusohjelmassa on mahdollisuus suorittaa kaksoistutkinto ulkomailla tai opiskella englanninkielisessä koulutuksessa Degree Programme in International Business.
Tietojenkäsittelyn koulutusohjelmassa suuntaudutaan Datacenter ratkaisuihin (ent. järjestelmän ylläpito) tai pelialaan. Osan opinnoista voi suorittaa projektiopintoina, joihin kuuluvat kiinteästi toimeksiannot työelämästä.
Datacenter ratkaisuissa erikoistutaan palvelinten, työasemien ja verkkopalveluiden suunnitteluun, rakentamiseen ja tietoturvalliseen ylläpitoon. Opintojen keskeisenä sisältönä ovat pilvipalvelut sekä virtualisoidun käyttöympäristön suunnittelu ja toteutus tietojärjestelmälaboratoriossa  sekä tämän kokonaisuuden hallinta. Opiskelujen yhteydessä on mahdollisuus suorittaa koulun tukemana muun muassa Microsoftin, VMwaren ja Linux-sertifikaatteja. Ainutlaatuista KAMKin DC-opinnoissa on oma konesali, jota opiskelijat käyttävät ja ylläpitävät opintojensa aikana.
Pelialan opetuksen keskeisenä teemana on tekemällä oppiminen, joka ilmenee opetuksen integrointina tuotantotiimeissä tapahtuvaan pelikehitykseen. Yhteisissä ammattiopinnoissa opiskellaan muun muassa yleistä pelisuunnittelua, pelianalyysia, peliprojektien hallintaa ja pelien testausta. Erikoistumisopinnoissa opiskellaan erikoistumisesta riippuen pelituotantoa ja liiketoimintaa, pelisuunnittelua ja käsikirjoitusta, 2D/3D-mallinnusta ja peligrafiikkaa sekä pelimekaniikka-, verkko- ja mobiilipeliohjelmointia.
Vuonna 2018 Kajaanin ammattikorkeakoulu aloitti ensimmäisen e-urheilun liiketoimintaan keskittyvän koulutuksen. Englanninkielinen Bachelor´s Degree in Esports Business -koulutuksessa voi opiskella kansainvälistä liiketoimintaa e-urheilun näkökulmasta ja harjoitella mm. tapahtumien, sponsoroinnin ja projektien kautta.
Opiskelijakunta KAMO

Ammattikorkeakoulun opiskelijoiden edunvalvonnasta ja yhteisestä toiminnasta vastaavana opiskelijakuntana toimii Kajaanin ammattikorkeakoulun opiskelijakunta KAMO. Se antaa lausuntoja sekä ottaa kantaa opiskelua koskeviin päätöksiin ja toiminnan lähtökohtana on ammattikorkeakouluopiskelijoiden etu ja hyvinvointi. KAMO on Suomen ammattikorkeakouluopiskelijakuntien liitto – SAMOK ry:n jäsen.
Yrittäjyysopinnot

Kajaanin ammattikorkeakoulu kannustaa opiskelijoita yrittäjyyteen ja tukea nuorten yritysten toimintaa. Innovan toiminnan lähtökohtana on opiskelun ja työelämän taitojen yhdistäminen parhaimmalla mahdollisella tavalla. Opiskelijat voivat suorittaa osan yrittäjyysopinnoistaan NY Start UP-opinnoissa, jossa opitaan yrittäjämäistä toimintaa ryhmätyöskentelyn ja käytännön kehittämistehtävien kautta. Yritysideoita voi jatkokehittää KAMK Yrityskiihdyttämössä, jossa annetaan sparrausta ja ohjeita yrityksen perustamista ja pyörittämistä varten.
Tutkimus- ja kehitystoiminta

Ammattikorkeakoulu on kohdentanut kehittämistoimintaansa erityisesti Kainuun kasvualoille, kuten elektroniikka- ja ohjelmistoteollisuuteen, matkailuun ja muihin palveluihin sekä terveyden edistämiseen. Tutkimus- ja kehitysyksikkö johtaa hankkeita, ja niiden toteutuksesta vastaavat pääosin koulutusalojen asiantuntijat.
Aiheesta muualla

Kajaanin ammattikorkeakoulun sivut
Mittaus- ja tietojärjestelmien tutkimus- ja koulutuskeskus CEMIS
| n k Suomen ammattikorkeakoulut |
| --- | --- |
Nykyisetammattikorkeakoulut:  Ahvenanmaa  Arcada  Centria  Diak  Haaga-Helia  HAMK  Humak  JAMK  KAMK  Karelia  LAB  Lappi  Laurea  Metropolia  Novia  Oamk  Polamk  SAMK  Savonia  SeAMK  TAMK  Turku  VAMK  Xamk 
Entiset:  Evtek  Haaga Instituutti  Helia  Kemi-Tornio  Kyamk  LAMK  Mamk  Piramk  RAMK  Saimia  Svenska  Stadia  Sydväst  Varsinais-Suomi